**PATVIRTINTA**

 Kauno Valdorfo darželio „Šaltinėlis“

 direktoriaus

 2018-06-22 įsakymu Nr. V-24-1

**KAUNO VALDORFO DARŽELIS „ŠALTINĖLIS“**

**IKIMOKYKLINIO IR PRIEŠMOKYKLINIO AMŽIAUS VAIKŲ**

**PASIEKIMŲ IR PAŽANGOS VERTINIMO SISTEMOS APRAŠAS**

1. **BENDROSIOS NUOSTATOS**

1. Kauno Valdorfo darželio „Šaltinėlis“ ikimokyklinio ir priešmokyklinio ugdymo vaikų pažangos ir pasiekimų vertinimo aprašas (toliau – Aprašas) reglamentuoja vaikų pažangos ir pasiekimų vertinimą, informacijos tėvams (įtėviams, globėjams) (toliau – Tėvai) teikimą apie vaikų ugdymo(si) sėkmingumą.

2. Apraše aptariami vertinimo tikslai ir uždaviniai, nuostatos ir principai, vertinimo planavimas,

dokumentavimas, tėvų informavimo tvarka, atsakomybė ir įgaliojimai.

3.Aprašas sudarytas vadovaujantis Ikimokyklinio amžiaus vaikų pasiekimų aprašu (2014 m.), Priešmokyklinio ugdymo ir ugdymosi programa, patvirtinta 2014 09 02 Švietimo ir mokslo ministro įsakymu Nr. V-779, Valdorfo pedagogikos Lietuvoje koncepcija, Valdorfo darželio „Šaltinėlis“ ikimokyklinio ugdymo programa.

4. Apraše vartojamos sąvokos:

**Vaikų ugdymosi pasiekimai** – tai ugdymosi procese įgyti vaikų gebėjimai, žinios ir supratimas, nuostatos, apie kuriuos sprendžiame iš vaikų veiklos ir jos rezultatų.

**Pasiekimų žingsnis -** tai vaiko pažangą rodantys žinių ir supratimo, gebėjimų ir nuostatų pokyčiai

per vienerius metus, atitinkantys vaiko raidos dėsningumus kokybiško ugdymo sąlygomis.

**Vaiko pasiekimų aplankas -** individualios vaiko pažangos ir pasiekimų vertinimo priemonė, kurioje vertinimas grindžiamas pedagogų ir tėvų bendradarbiavimu.

 **II. VERTINIMO TIKSLAI IR UŽDAVINIAI**

5. Vertinimo tikslas **-** nustatyti koks vaiko kompetencijos lygis įvairiose ugdymo(-si) pasiekimų srityse. Siekti, kad vaiko pasiekimų ir pažangos vertinimas padėtų vaikui sėkmingai augti, tobulėti ir bręsti atsižvelgiant į jo individualias galimybes ir numatant tolesnio ugdymo(si) gaires.

6. Uždaviniai:

6.1. pažinti vaiką (vaiko ugdymo(si) poreikius, interesus, pomėgius, galias, charakterio ypatumus,

kultūrinius skirtumus) bei skatinti vaiko savo galių pažinimą, savęs pozityvų vertinimą;

6.2. skatinti vaiko ugdymąsi ir raidą saugojant vidinį ir išorinį vaiko saugumą ir savigarbą, atskleisti vaiko pastangas ir progresą, t.y. parodyti, ką vaikas pajėgus daryti, o ne atvirkščiai.

6.3. suteikti tėvams (globėjams), kitiems ugdytojams informaciją apie vaiko ugdymąsi;

 **III. VERTINIMO NUOSTATOS IR PRINCIPAI**

7. Vertinimo nuostatos:

7.1. į ugdymą žvelgiama iš vaiko perspektyvos – vaikas pripažįstamas kaip savo poreikius, interesus bei patirtį turinti individualybė, gebanti autentiškai mokytis ir kaupti patirtį sąveikoje su pedagogu ir kitais vaikais.

7.2. amžiaus tarpsnio specifika: kiekvieno vaiko ugdymo(si) pažangai būdingi tie patys žingsniai, tačiau kiekvieno vaiko individualus vystymasis ir mokymasis gali vykti skirtingu tempu.

7.3. visoms vaiko raidos sritims – *sveikatos, socialinei, kalbos, pažinimo, meninei*, bei vaiko vidinėms galioms – *mąstymo, jausmų, valios* – skiriamas vienodas dėmesys.

7.4. orientuojamasi į vaiko vertybinių nuostatų, gebėjimų, žinių ir supratimo visuminį ugdymą(si).

7.5. individualizuotas požiūris į vaiką. Jo esmė - pedagogui sugebėti įžvelgti, kokie vidiniai procesai esamuoju laikotarpiu vyksta vaike, o taip pat - bandyti suprasti jų prasmę (kodėl šitaip, o ne kitaip vaikas jaučiasi, elgiasi, vystosi). Pasitikėti vaiko vystymosi galiomis - reiškia kiekvieną akimirką įžvelgti vaiko asmenybės potencijas tapti pilnai brandžiu žmogumi. Vaiko pasitikėjimo savo jėgomis ugdymas. Tėvų ir pedagogų bendradarbiavimas sukuria vaikui geriausias ugdymo(si) galimybes.

7.6. orientuojamasi į vaiko ugdymo(si) kokybės tobulinimą.

8. Vertinimo principai:

8.1. pozityvumas ir konstruktyvumas;

8.2. objektyvumas ir veiksmingumas;

8.3. integralumas ir informatyvumas.

  **IV. VAIKO UGDYMO(SI) PASIEKIMŲ VERTINIMAS**

 9. Vaikų pasiekimai ir pažanga įstaigoje vertinami vadovaujantis Valdorfo pedagogikos principais ir fiksuojami pagal aštuoniolika vaiko ugdymo(si) sričių, vadovaujantis kiekvienos srities išskirta esmine nuostata ir esminiu gebėjimu, kuriuos vaikas turėtų įgyti iki 6-erių metų, t.y. per visą ikimokyklinio ugdymo(si) laikotarpį.

 10. Vaiko ugdymo(si) pažangos vertinimą atlieka vaikai, grupės pedagogai, tėvai. Vertinime gali dalyvauti kiti pedagogai bei specialistai: meninio ugdymo, kūno kultūros, socialinis pedagogai, logopedas, psichologas

 10.1. vaikai įsivertina savo pokyčius (ką aš galiu? kiek aš paaugau?);

10.2. pedagogai vertina kiekvieno vaiko pasiekimus, pažangą. Vaiko gebėjimai aprašomi du kartus per metus. Rugsėjo - spalio mėnesiais daromas pirminis vertinimas. Pirminio vertinimo paskirtis - fiksuoti vaiko pasiekimus, individualius ypatumus ir numatyti jo ugdymo(si) kryptį (tikslus ir uždavinius), ugdymo individualizavimo ir paramos vaikui formas;

Gegužės mėnesį daromas baigiamasis vertinimas. Baigiamojo vertinimo paskirtis - įvertinti vaiko pasiekimų ir pažangos lygį pasiektą per metus. Esant reikalui sausio mėnesį daromas tarpinis vertinimas. Tarpinio vertinimo paskirtis - fiksuoti vaiko pasiekimus, nustatyti, ar tinkamai pasirinkta ugdymo kryptis, numatyti tolesnio vaiko ugdymo tikslus ir uždavinius;

 10.3. tėvai vertina vaiko ,,augimą“ grupėje.

 11. Vaikų ugdymo(si) pažanga ir pasiekimai žymimi ,,Vaiko pasiekimų aplanke“. ,,Vaiko pasiekimų aplanką“ sudaro:

 11.1. ,,Vaiko pasiekimų aprašas“;

 11.2. vaiko meninės raiškos darbai (dailės, rankų darbeliai, žodinė kūryba, užrašytos vaiko mintys, kūryba);

 11.3. vaiko veiklos stebėjimo užrašai (žaidimų pavyzdžiai, atradimai, vaiko mintys, nuomonė);

 11.4. vaiko elgesio faktų analizė (atskirų situacijų pavyzdžiai);

 11.5. nuotraukos ir kt. vaiko pasiekimus iliustruojanti medžiaga.

12. Tėvų dalyvavimas vertinime:

12.1. išsako savo lūkesčius, poreikius bei įsipareigojimus;

12.2. susipažįsta su vaiko pasiekimų vertinimu (mažiausiai du kartus per metus) ir gauna informaciją apie vaiko pažangą;

12.3. dalyvauja individualiuose pokalbiuose (pagal pedagogų sudarytą tvarkaraštį);

12.4. kaip partneriai dalyvauja vaiko ugdymo(si) procese.

**V. INFORMAVIMAS APIE VAIKO PASIEKIMUS IR PAŽANGĄ**

13. Vertinimo rezultatai aptariami individualiuose pokalbiuose su tėvais, su darželio administracija, mokytojų metodinės grupės susirinkimuose, mokytojų tarybos posėdžiuose. Grupės pasiekimai ir pažanga aptariama, analizuojama, panaudojama tėvų informavimui, ugdomojo proceso tobulinimui.

14. Pedagogai pateikia informaciją apie vertinimo rezultatus:

14.1. Mokytojų tarybai (1 kartą, mokslo metų pabaigoje):

14.2. Tėvams.

15. Tėvų informavimo formos:

15.1. Pasiekimų aplankas (spalio-lapkričio mėn. ir gegužės-birželio mėn.)

15.2. Individualūs pokalbiai (vykdomi pasibaigus pusmečiui ir mokslo metų pabaigoje arba pagal poreikį). Pokalbiuose prireikus dalyvauja Vaiko gerovės komisijos atstovai, kiti specialistai, administracijos atstovai.

15.3. Nuotraukos, skelbimai, el. laiškai.;

 **VI. VAIKO UGDYMO(SI) PASIEKIMŲ VERTINIMO METODAI IR BŪDAI**

16. Vaiko ugdymo(si) pasiekimų vertinimo metodai ir būdai:

16.1. vaiko stebėjimas natūralioje kasdieninėje veikloje;

16.2. pokalbiai su vaiku ir vaiko tėvais (kasdieniniai ir individualūs pokalbiai);

16.3. pokalbiai su specialistais ir kitais pedagogais: meninio ugdymo, kūno kultūros, logopedu, bendrosios praktikos slaugytoju ir kt.;

16.4. vaiko veiklos ir kūrybinės raiškos darbelių analizė (meninės, žodinės kūrybos darbai, pratybos, nuotraukos, vaiko veiklos stebėjimo užrašai, nuotraukos);

16.5. vaiko kalbos užrašai, vaiko elgesio faktų analizė, atskirų situacijų aprašymas;

16.6. vaiko įsivertinimas;

16.7. anketos tėvams;

16.8. vaiko aptarimas mokytojų kolegijoje (pagal užsienio Valdorfo darželių patirtį);

17. Vaiko pasiekimų vertinimui nenaudotina:

 17.1. Specialiai parengtos užduotys;

17.2. Dirbtinės ugdymo situacijos.

 **VII. VERTINIMO DOKUMENTAVIMAS**

18. Vertinimo dokumentavimas (auklėtojų užrašai, specialistų pastabos, nuotraukos, vaiko dalyvavimas veikloje, vaizdo įrašai, vaiko savivokos išraiškos liudijimai: samprotavimai, klausimai, piešiniai ir kt).:

18.1. Informacija apie vaiko savęs identifikaciją;

18.2. Informacija apie vaiko emocinę būseną, elgesį, kalbą;

18.3. Informacija apie vaiko judėseną, žaidimus, pažintinius ypatumus;

18.4. Informacija apie vaiko meninius gebėjimus: vaikų kūrybiniai darbai (su vertinamaisiais komentarais);

18.5. anketinės apklausos;

18.6. specialistų ir tėvų atsiliepimai apie vaiko ugdymo(si) pasiekimų rezultatus;

* 1. vaiko pasiekimų vertinimo formos su komentarais;

 **VIII. ATSAKOMYBĖ**

19. Už vaiko pasiekimų ir pažangos vertinimą atsakingi grupės pedagogai, tėvai ir kiti vaiką ugdantys specialistai.

20. Vaiko pasiekimų ir pažangos vertinimo medžiaga saugoma grupėje vienerius metus po vaiko išbraukimo iš ugdytinių sąrašo. Ji yra konfidenciali.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kauno Valdorfo darželio „Šaltinėlis“

Mokytojų tarybos posėdyje

2018 m. birželio 21d. protokolo Nr. 2